OzLabs/hebrew-wiki-articles huggingface dataset:
ניכוי (מההכנסה החייבת)

בחישוב מס הכנסה, ניכוי הוא הטבת מס הניתנת באמצעות הפחתת סכום הניכוי מההכנסה החייבת, ובכך מקטינה את סכום המס המחושב. 

==בישראל==
הניכוי העיקרי הוא זה הניתן בהתאם ל לפקודת מס הכנסה בגין חיסכון בקופת גמל לעצמאים.

ניכוי נוסף, בהתאם ל לפקודה, ניתן לפנסיונר בפנסיה מוקדמת, בגובה 52% מדמי ביטוח לאומי שבהם הוא חייב.

 מעניק ניכוי ממס הכנסה בגין תשלום מזונות לילד בוגר, שעל אף מאמציו אינו יכול לספק צרכיו מעבודה. הניכוי הוא בגובה סכום המזונות, אך לא יותר מערך שתי נקודות זיכוי לכל ילד.

לצד הטבת מס באמצעות ניכוי ניתנות הטבות מס גם באמצעות זיכוי, שהוא סכום המופחת מהמס שחושב. הניכויים והזיכויים מקטינים את סכום המס, אך הם נבדלים במידת השפעתם על המס אצל בעלי הכנסות גבוהות לעומת בעלי הכנסות נמוכות. גובהם של זיכויים רבים אינו תלוי בגובה ההכנסה, אלא במאפיינים אישיים של הנישום. כך, למשל, יינתנו שתי נקודות זיכוי לתושב ישראל גם אם משכורתו גבוהה וגם אם משכורתו נמוכה. משמעות האחידות היא שהשפעתו היחסית של הזיכוי גבוהה יותר ככל שהמשכורת נמוכה יותר. הניכויים נעשים מההכנסה ברוטו לפני חישוב המס, ולכן השפעתם גדלה ככל שגדלה ההכנסה. החיסכון במס שמושג בעקבות ניכוי נמצא ביחס ישר לגובה אחוז המס השולי של הנישום. כך, למשל, ניכוי של 100 ש"ח יקטין ב-45 ש"ח את המס של עובד שהאחוז השולי שלו 45%, אך יקטין ב-14 ש"ח בלבד את המס של עובד שהאחוז השולי שלו הוא 14%. הבדל זה הוביל להמלצתה של "ועדת בן-שחר" להמיר את שיטת הניכויים בשיטת הזיכויים.

==בארצות הברית==
בארצות הברית נהוגים ניכויים בגין הוצאות אחדות, בהן:
* הוצאות רפואיות.
* ריבית על הלוואה לרכישת דירה.
* תרומה למוסד מזכה.
* חיסכון פנסיוני.

==ראו גם==
* הוצאה מותרת בניכוי

==הערות שוליים==

קטגוריה:מס הכנסה
פיראולופור

שרטוט סכמתי של פיראולופור, נעשה על ידי האחים נייפס בסביבות 1806
פִּירֶאוֹלוֹפוֹר (בצרפתית: Pyréolophore) הוא סוג של מנוע בעירה פנימית שהמציאו האחים נִיסֶפוֹר וקלוֹד נייפס (Niépce) משַׁאלוֹן-סוּר-סוֹן בצרפת בתחילת המאה ה-19. ב-1807 בנו האחים אב-טיפוס של המנוע, ואחר כך התקינו אותו בסירה והשיטו אותה בהצלחה בנהר סון. הפיראולופור ייצר התפוצצויות מבוקרות של דלק אבקתי בתוך תא מתכת מלא באוויר, והדף האוויר נוצל לדחיפת מים מקצה צינור בירכתי הסירה, בדומה לפעולת אופנוע ים. הדלק האבקתי היה נבגי ליקופודיום טחונים או פחם גרוס היטב ומעורב בשרף. הפיראולופור נחשב למנוע הבעירה הפנימית הראשון וגם למנוע הימי הראשון מסוג זה. ב-20 ביולי 1807 רשמו האחים פטנט על המצאתם, שאושר בחתימת ידו של נפוליאון בונפרטה קיסר צרפת. המנוע סבל מחסרונות מובנים שנבעו מעיקרון פעולתו, ועל כן לא היה לו שימוש מעשי.

"פיראולופור" הוא הלחם בסיסים של שלוש מילים ביוונית עתיקה: πῦρ (פִּיר) 'אֵשׁ', Αἴολος (אַיְאוֹלוֹס) 'רוּחַ' וְ- φορός (פוֹרוֹס) 'מוֹעִיל'.

==קישורים חיצוניים==

==הערות שוליים==

קטגוריה:צרפת: המצאות
קטגוריה:המצאות במאה ה-19
קטגוריה:מנועי בעירה פנימית
אלכסנדרו ראוצה

אלכסנדרו איליה ראוצה (ברומנית: Alexandru Ilie Răuță נולד ב-17 ביוני 1992 בפיטשט שברומניה) הוא כדורגלן רומני המשחק בעמדת הקשר האחורי בקבוצת איחוד בני שפרעם מהליגה הלאומית.

== קריירת מועדונים ==
ראוצה החל את הקריירה המקצוענית שלו בקבוצות ארג'ש פיטשט ומיובן מליגת המשנה הרומנית. בהמשך שיחק בקבוצות פאנדורי טרגו ז'יו, פוליטכניקה יאשי ווולונטר מליגת העל הרומנית. עם וולונטר זכה בסופר קאפ הרומני בעונת .

ב-1 ביולי 2019 חתם ראוצה בדינמו בוקרשט מליגת העל הרומנית. הוא שיחק במועדון במשך שלוש עונות, בהן ערך 78 הופעות ליגה. הוא עזב את המועדון לאחר ירידת המועדון לליגת המשנה הרומנית.

ב-27 ביוני 2022 חתם ראוצה על חוזה לשתי עונות בהרמנשטאדט מליגת העל הרומנית. הוא ערך 16 הופעות ליגה במדי המועדון.

ב-23 בינואר 2023 חתם באוחוד מליגת המשנה הסעודית.

ב-29 ביולי 2023 חתם ראוצה בארג'ש פיטשט מליגת המשנה הרומנית. הוא ערך שמונה הופעות ליגה במדי המועדון. ב-30 בנובמבר שוחרר מהמועדון.

ב-16 בינואר 2024 חתם במיובן מליגת המשנה הרומנית, אך ב-31 בינואר חתם באיחוד בני שפרעם מהליגה הלאומית.

== תארים ==
;וולונטר
* הסופר קאפ הרומני (1): 2017/2018

== קישורים חיצוניים ==

== הערות שוליים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני פאנדורי טרגו ז'יו
קטגוריה:כדורגלני פוליטכניקה יאשי
קטגוריה:כדורגלני וולונטר
קטגוריה:כדורגלני דינמו בוקרשט
קטגוריה:כדורגלני הרמנשטאדט
קטגוריה:כדורגלני איחוד בני שפרעם
קטגוריה:כדורגלנים זרים בישראל
קטגוריה:רומנים שנולדו ב-1992
גאבי תומפסון

גאבי תומפסון (באנגלית: Gavi Thompson נולד ב-2 בפברואר 2000 בניגריה) הוא כדורגלן ניגרי המשחק בעמדת הקשר בקבוצת הפועל עפולה מהליגה הלאומית.

== קריירת מועדונים ==
תומפסון גדל באקדמיית E & A הניגרית. בשנת 2018 חתם בסטומבראס קובנה מליגת העל הליטאית, במדיה ערך 14 הופעות ליגה.

בין השנים 2019–2020 שיחק בקבוצת ג'איינט ברילאס הניגרית.

ב-8 בינואר 2021 חתם תומפסון בהגלמן מליגת העל הליטאית. הוא ערך 95 הופעות ליגה במדי המועדון, בהן הבקיע שמונה שערים. בתום עונת שוחרר מהמועדון.

ב-30 בינואר 2024 חתם בהפועל עפולה מהליגה הלאומית עד לתום עונת 2023/2024.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:ספורטאים זרים בליטא
קטגוריה:ספורטאים ניגרים בישראל
קטגוריה:ניגרים שנולדו ב-2000
שושנת פלאים

"שושנת פלאים" הוא שיר מאת המשורר שאול טשרניחובסקי. השיר זכה ללחן של המוזיקאי צביקה פיק.

את השיר "שושנת פלאים" כתב טשרניחובסקי בשנת 1911 במֶטְסוֹלָה, פינלנד בעת חופשתו.<ref name=":1"></ref> צביקה פיק כתב את הלחן לשירו של טשרניחובסקי בשנת 1973, לאחר שקיבל הזמנה מגלי-צה"ל להשתתף בערב 'שירי המשוררים השני'. על אף ההזמנה, תחנת הרדיו דחתה את השיר בטענה, שהלחן אינו טוב דיו. צביקה השמיע את השיר ליוני נמרי, וזה הקליט אותו. זמן מה לאחר אותו מופע, פגש פיק את יצחק לבני, שהיה מפקד תחנת גלי-צה"ל באותם ימים, ולבני התנצל על הטעות. יוני נמרי ביצע את השיר גם בסצנה בסרט "קומפוט נעליים" שהוקרן בשנת 1985.<ref name=":0"></ref><ref name=":1" />

השיר בביצוע נמרי, נכנס למצעד הפזמונים השבועי של הגל הקל ב-9 באפריל 1973, וצעד בו 13 שבועות ומהם שבוע אחד שהה במקום הראשון.<ref></ref> השיר הגיע למקום השביעי במצעד השני של גלי צה"ל לשנת 1973.<ref></ref>
שלט הרחוב על השיר "שושנת פלאים" בעיר נתניה
בשנת 2008 זכה השיר לגרסת כיסוי של הזמר שמעון בוסקילה במסגרת הפרויקט "עבודה עברית 2 - מחווה ל-60 שנות יצירה מקורית".<ref></ref> בשנת 2018 יצא חידוש לשיר באלבומו של ג'קי מייקה, "השירים שגדלנו עליהם".<ref></ref>

כהוקרה לחשיבותו וליופיו של השיר נקרא רחוב על שמו בעיר נתניה. 

== קישורים חיצוניים ==
* 
* שאול טשרניחובסקי, [https://benyehuda.org/read/1838 שׁוֹשַׁנַּת פְּלָאִים בְּרוּכַת-אֵל], בפרויקט בן-יהודה

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי צביקה פיק
קטגוריה:שירים בעברית
קטגוריה:שירי שאול טשרניחובסקי
קטגוריה:שירים שהולחנו על ידי צביקה פיק
לואיסיוס דון דידסון

לואיסיוס דון דידסון (בצרפתית: Louicius Don Deedson נולד ב-11 בפברואר 2001 בטבארה שבהאיטי) הוא כדורגלן האיטי המשחק בעמדת קשר הכנף בקבוצת אודנסה בולקלוב מליגת העל הדנית ובנבחרת האיטי.

== קריירת מועדונים ==
דידסון החל את הקריירה המקצוענית שלו בקבוצת הוברו מליגת העל הדנית בשנת 2019. הוא ערך שבע הופעות ליגה והבקיע שער אחד בעונת , בסופה נשרה הוברו לליגת המשנה הדנית. בשלוש העונות הבאות ערך דידסון 72 הופעות ליגה והבקיע 18 שערים במדי הוברו במסגרת ליגת המשנה הדנית.

ב-1 ביולי 2023 חתם דידסון באודנסה בולקלוב מליגת העל הדנית. ב-23 ביולי ערך את הופעת הבכורה שלו במועדון, בתיקו 2-2 נגד ראנס במסגרת המחזור הראשון בליגה לעונת . ב-27 באוגוסט הבקיע את שערי הבכורה שלו במועדון, צמד שערים בניצחון 5-1 על הבידוברה במסגרת המחזור השישי בליגה.

== קריירה בינלאומית ==
ב-25 במרץ 2021 ערך דידסון את הופעת הבכורה שלו בנבחרת האיטי, בניצחון 2-0 על נבחרת בליז במסגרת מוקדמות מונדיאל 2022.

נכלל בסגל נבחרת האיטי לטורניר גביע הזהב 2021, אך לא שיחק בטורניר.

ב-12 בספטמבר 2023 הבקיע את שערי הבכורה שלו בנבחרת, צמד שערים בתיקו 2-2 נגד נבחרת ג'מייקה במסגרת ליגת האומות של CONCACAF .

== קישורים חיצוניים ==

קטגוריה:כדורגלנים האיטים
קטגוריה:קשרי כדורגל האיטים
קטגוריה:כדורגלני אודנסה בולקלוב
קטגוריה:כדורגלני נבחרת האיטי
קטגוריה:כדורגלני גביע הזהב 2023
קטגוריה:ילידי 2001
ALL (מחלקת סיבוכיות)

בתורת החישוביות והסיבוכיות, המחלקה ALL היא מחלקה אשר מכילה את כל בעיות ההכרעה.

== יחסים בין המחלקה למחלקות אחרות ==
המחלקה ALL מכילה את כל מחלקות הסיבוכיות של בעיות ההכרעה, ביניהן גם RE ו-coRE.

כיוון שיש בעיות הכרעה שאינן כריעות עקב בעיית העצירה וקבוצות מכונת הטיורינג שקיימות היא קבוצה בת מנייה, אז לא ניתן לפתור את כל בעיות ההכרעה האלו ובפרט גם לא קיימות שפות שלמות במחלקה הזו.

== קישורים חיצוניים ==
* 

קטגוריה:מחלקות סיבוכיות
עניין של זמן (שיר)

"עניין של זמן" (ידוע גם בשורת הפתיחה שלו – "קח אותו לאט את הזמן") הוא שיר שכתב הפזמונאי והמשורר אהוד מנור עבור הפתיח של סדרת הטלוויזיה עניין של זמן. את השיר הלחין רמי קלינשטיין. את שיר הפתיחה, שהופיע גם בסיום התוכנית, ביצע גידי גוב.

== על השיר ==
את המילים חיבר מנור לבקשת מפיקי התוכנית. את הלחן כתב קליינשטיין לפי בקשתו של גוב. אביב גפן, אחד ממשתתפי הסדרה, ביקש אף הוא להלחין את השיר, אך המפיקים דחו את שירו ולכן קיים לחן נוסף לשיר.<ref></ref>

השיר הוקלט לראשונה לפתיח לסדרת הטלוויזיה הנושאת את אותו שם, ששודרה לראשונה בשנת 1992 בטלוויזיה החינוכית. הסדרה מתארת את קורותיהם של תלמידי כיתה י"א בתיכון בצפון תל אביב. גוב הקליט את השיר בשתי גרסאות. את שיר הנושא לסדרה, שנקרא באותו שם, כתב אהוד מנור, הלחין רמי קלינשטיין ושר גוב בשני ביצועים – אחד קצבי לפתיח ואחד נוגה, שהושמע לעיתים בסיום הפרקים. שני הביצועים כלולים באלבומו של גוב "שירים שהתפזרו".

השיר כתוב בגוף שני אל נער בגיל הנעורים ומייעץ לו ליהנות מהחיים, לקחת את הזמן לאט וליהנות מכל רגע. השיר הפך לאחד מהמנוני גיל הנעורים.

גרסאות שונות הושרו בפי זמרים רבים, בהם רמי קלינשטיין, שביצע אותו גם בהופעה עם ריטה. השיר בביצוע קלינשטיין לא נכלל באחד מאלבומיו, ויצא כסינגל בלבד.<ref></ref> ביצועים נוספים ידועים הם של אביב גפן, ששיחק בסדרה ושר אותו בדואט עם גידי גוב בתוכניתו "לילה גוב". עוד ביצועים ידועים לשיר הם של שרון חזיז ודנה ברגר, שהן שתיים מכוכבות הסדרה.<ref name=":0"></ref>

השיר היה מועמד לבחירה במצעדי הפזמונים השבועיים של רשת ג' ב־24 במאי 1995 וצעד שישה שבועות. הוא הגיע למקום התשיעי. במצעד השנתי לשנת תשנ"ח של התחנה הגיע הביצוע של קלינשטיין למקום ה־24.<ref name=":0" />

== קישורים חיצוניים ==
* 

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי רמי קלינשטיין
קטגוריה:שירים מסדרות טלוויזיה
קטגוריה:שירים על זמן
ארל קרקאם

ארל קרקאם (באנגלית: Earl Kerkam; 1891–1965) היה צייר אמריקאי. לפי וילם דה קונינג, פיליפ גסטון, מארק רותקו, ג'ורג' ספאונטה ואסטבן ויסנטה, הוא "היה אחד הציירים הטובים ביותר שיצאו מאמריקה."<ref></ref>
קרקאם: כרזה לחיסכון במים בזמן המלחמה
ג'רלד נורלנד כתב בתערוכת הזיכרון של קרקאם ב-1966:<ref></ref> "צייר בעל מודעות פואטית עצומה, כמעט ללא השפעה ישירה, הוא עומד כאמן אמריקאי מקורי במובן הטוב ביותר."

קרקאם צייר וחי בפריז, צרפת בתחילת שנות ה-50. שם, קרקאם פיתח מערכת יחסים עם האמן נורמן קרטון כמנטור ומערכת יחסים קולגיאלית, שהתארכה גם לאחר חזרתם לעיר ניו יורק, ב־1955 ותערוכות היחיד שלהם בשנות ה-60.<ref>Marika Herskovic, American Abstract and Figurative Expressionism: Style Is Timely Art Is Timeless (New York School Press, 2009.) . p. 136-139 p. 140-143</ref>

קרקאם נפטר ב-12 בינואר 1965 בעיר ניו יורק.

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1965
כביש 555

כביש 555 הוא כביש רוחב אזורי המתחיל בצומת יצהר הגדול, כהמשך של כביש 552 (כביש 60 הישן לפני סלילת כביש לב השומרון), ומוביל מזרחה לאיתמר ואלון מורה. 

==היסטוריה ==
בשנת 1996 נסלל על אדמות הכפר דיר אל-חטב כביש עוקף לאלון מורה. הנסיעה על הכביש אסורה לתושבי הכפר ונמנעת מהם הגישה אל אדמות הכפר שמעבר לכביש.

== מסלול הכביש ==
אורכו של הכביש הוא 14.8 ק"מ, והוא חד מסלולי לכל אורכו.

{| class="wikitable" border="1" cellpadding="1"
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 555 ממערב למזרח
|-
| align="center" |0
| align="center" | צומת יצהר הגדול
| align="center" align="center" | ליד חווארה
| align="center" | , כביש 552
|-
| align="center" |1.8
| align="center" | צומת חטיבת שומרון
| align="center" align="center" | חטמ"ר שומרון והר ברכה
| align="center" | הכביש לשכם, כביש העלייה להר ברכה
|-
| align="center" |3
| align="center" | צומת ללא שם
| align="center" align="center" | חטמ"ר שומרון
| align="center" | כניסה לכפר עוורתא, כביש לכיוון שכם
|-
| align="center" |5.2
| align="center" | צומת איתמר
| align="center" align="center" | ליד איתמר
| align="center" | הכניסה לאיתמר
|-
| align="center" |8
| align="center" | צומת ללא שם
| align="center" align="center" | 
| align="center" | כניסה לכפר בית פוריכ, כביש לכיוון שכם
|-
| align="center" |10
| align="center" | צומת ללא שם
| align="center" align="center" | 
| align="center" | כניסה לכפר סאלם, כניסה לכפר בית דג'ן
|-
| align="center" |14.8
| align="center" | כניסה לאלון מורה
| align="center" align="center" | אלון מורה
| align="center" |
|}

==הערות שוליים==

קטגוריה:השומרון: תחבורה
קטגוריה:ישראל: כבישים
פיליפ לזאריני

במפגש עם מזכיר המדינה של ארצות הברית [[אנתוני בלינקן, נובמבר 2023]]
פיליפ לזאריני (באיטלקית: Philippe Lazzarini; השם נהגה בשפת המקור: לַדְזָאריני; נולד ב-1964) הוא כלכלן שווייצרי-איטלקי המכהן כנציב הכללי של סוכנות הסעד והתעסוקה של האו"ם לפליטי פלסטין במזרח הקרוב (אונר"א) משנת 2020 ואילך.<ref>[https://www.un.org/press/en/2020/sga1951.doc.htm Secretary-General Appoints Philippe Lazzarini of Switzerland Commissioner-General, United Nations Relief and Works Agency for Palestine Refugee in Near East] United Nations, press release of 2020.</ref>

== ביוגרפיה ==
ללזאריני תואר שני במנהל עסקים מהפקולטה לעסקים וכלכלה של אוניברסיטת לוזאן ותואר ראשון בכלכלה מאוניברסיטת נשאטל.

בשנת 1989 הצטרף לוועד הבין-לאומי של הצלב האדום (ICRC) ושימש כציר במספר תחנות שירות, כולל בדרום סודאן, בלבנון, בירדן וברצועת עזה. משם המשיך להוביל את פעולות הצלב האדום הבינלאומי בבוסניה, באנגולה וברואנדה. הוא שימש גם כסגן ראש מחלקת התקשורת של הוועד הבין-לאומי של הצלב האדום.

בספטמבר 1999 החל לעבוד בבנק השווייצרי "Union Bancaire Privée" כראש מחלקת השיווק של הבנק.

בשנת 2003 הצטרף למשרד האו"ם לתיאום עניינים הומניטריים (OCHA) כמתאם אזור במוסול שבעיראק. בהמשך כיהן כראש אגף משרד האו"ם לתיאום עניינים הומניטריים באנגולה, בסומליה ובאזורים ביהודה ושומרון שנמצאים בשליטה פלסטינית. בשנת 2010 הפך לסגן מנהל אגף התיאום והתגובה של משרד האו"ם לתיאום עניינים הומניטריים. ב-24 באפריל 2015 הודיע מזכ"ל האו"ם באן קי-מון על מינויו של לזאריני לתפקיד סגן המתאם המיוחד של האו"ם בלבנון.<ref></ref>

בשנת 2020 הודיע מזכ"ל האו"ם אנטוניו גוטרש על מינויו של לזאריני לתפקיד הנציב הכללי החדש של סוכנות הסעד והתעסוקה של האו"ם לפליטי פלסטין במזרח הקרוב (אונר"א).<ref>[https://www.un.org/press/en/2020/sga1951.doc.htm Secretary-General Appoints Philippe Lazzarini of Switzerland Commissioner-General, United Nations Relief and Works Agency for Palestine Refugee in Near East] United Nations, press release of 2020.</ref>

בעקבות חשיפת הטענות בדבר מעורבות עובדי אונר"א במתקפת הפתע על ישראל, ב-26 בינואר 2024 הצהיר לזאריני ש"הרשויות הישראליות סיפקו לאונר"א מידע על מעורבותם לכאורה של מספר עובדי אונר"א בהתקפות הנוראיות על ישראל ב-7 באוקטובר".<ref name=":5"></ref> לזאריני ציין שהסוכנות פיטרה תשעה מהעובדים המעורבים וכי נשקלים צעדים פליליים נגדם. בנוסף, דחק לזאריני במדינות המתכננות להשעות את המימון של אונר"א לשקול מחדש את החלטתן בשל חששות מהשלכותיו ההומניטריות של מהלך זה.

== חיים אישיים ==
לזאריני נשוי ואב לארבעה ילדים.

==קישורים חיצוניים==

==הערות שוליים==

קטגוריה:שווייצרים
קטגוריה:איטלקים
קטגוריה:האומות המאוחדות: אישים
קטגוריה:כלכלנים
קטגוריה:ילידי 1964
המאנט סורן

המאנט סורן (בהינדי: हेमंत सोरेन; נולד ב־10 באוגוסט 1975) הוא פוליטיקאי הודי המכהן כראש השרים של ג'הרקאנד. לשעבר יו"ר האופוזיציה ב וחבר ברג'יה סבהה.

== ביוגרפיה ==
המאנטס סורן נולד ב־10 באוגוסט 1975 בנמרה שבביהר (כיום בג'הרקאנד), לרופי ושיבו סורן, פוליטיקאי הודי שעציד לכהן כראש השרים של ג'הרקאנד.

ב־2005 התמודד סורן על מושב ב, אך הפסיד.

ב־2009 נבחר בורן לרג'יה סבהה, אך באותה שנה נבחר ל. בספטמבר 2010 מונה סורן לסגן ראש השרים של ג'הרקאנד בממשלת מפלגת העם ההודית, שהוקמה לאחר במאי באותה שנה פרשה המפלגה מקואליציה בהובלת אביו, שיבו סורן, בעקבות תמיכת המפלגה בממשלת הקונגרס הלאומי ההודי בראשות מאנמוהאן סינג בהצבעה בלוק סבהה, בה ראתה המפלגה פרישה מהברית הדמוקרטית הלאומית. סורן פרש מהתפקיד בינואר 2013, כשהוא גורם לממשלה ליפול ולהחלת שלטון הנשיא במדינה.

ביולי 2013 הושבע סורן לראש השרים של ג'הרקאנד לאחר שהציג את תמיכת קואליציה שכללה בנוסף לג'הרקאנד מוקטי מורצ'ה את הקונגרס הלאומי ההודי והראשטריה ג'נטה דאל.

סורן כיהן כראש השרים כשנה ומחצה, אך הובס בבחירות בשהתקיימו בדצמבר 2014. בינואר 2015 נבחר סורן ליו"ר האופוזיציה באספה המחוקקת.

ב־2019 נבחר סורן בשנית לראש השרים של ג'הרקאנד.

ב־2022 החל לחקור פרשת כרייה בלתי חוקית הקשורה לסורן, שנחשב במעורבות בהלבנת הון הקשורה הפרשה. ב־31 בינואר 2024 התפטר מתפקידו כראש השרים ונעצר על ידי דירקטוריון האכיפה, בין היתר בשל מעורבות בפרשת העברת בעלות לא חוקית נרחבת בידי המאפיה.

סורן שהה במעצר במשך כחמישה חודשים, ושוחרר בערכות ביולי 2024. בעקבות שחרורו שב לכהן כראש השרים של ג'הרקאנד.

== חיים אישים ==
סורן נשוי לקלפאנה סורן ללהם שני בנים.

== קישורים חיצוניים ==

== הערות שוליים==

קטגוריה:ראשי ממשלות המדינות והטריטוריות של הודו
קטגוריה:ג'הרקאנד: פוליטיקה
קטגוריה:חברי הרג'יה סבהה
כריסטיאן וילהלם פון דוהם

כריסטיאן וילהלם פון דוהם (בגרמנית: Christian Wilhelm von Dohm, 11 בדצמבר 1751–29 במאי 1820) היה עורך דין, דיפלומט, היסטוריון, סופר פוליטי ופקיד ממשלתי פרוסי. ידוע בשל חיבורו פורץ הדרך על תיקונם האזרחי של היהודים (Über die bürgerliche Verbesserung der Juden). הוא דגל באמנציפציה ליהודים ברוח הנאורות וקידם אותה ברחבי אירופה.

==ביוגרפיה==
נולד בעיר למגו ב-1751. אביו, וולרד לודוויג וילהלם, ששימש ככומר המקומי, מת כשכריסטיאן היה בגיל 7 והוא התחנך בעיקר על ידי אמו אן אליזבת. בין השנים 1768–1773 למד משפטים באוניברסיטת לייפציג ולאחר מכן, בין 1774 ל-1776 באוניברסיטת גטינגן. בספטמבר 1776 מונה לפרופסור לכלכלה ולסטטיסטיקה. בשנת 1779, מונה לעובד המדינה הפרוסית כארכיונאי ובשנת 1780 נישא לאנה הנרייטה אליזבת הלבינג. בשנת 1783 החל לעבוד במשרד החוץ הפרוסי, ובשנת 1786 קיבל תואר אצולה מפרידריך וילהלם השני, מלך פרוסיה. בין השנים 1808–1810 שימש כשגריר ממלכת וסטפאליה בדרזדן.

==עבודות==
דוהם ידוע בעיקר בשל חיבורו פורץ הדרך על תיקונם האזרחי של היהודים (Über die bürgerliche Verbesserung der Juden) שפרסם ב-1781. בחיבור זה הגה לראשונה את האמנציפציה ליהודים שהתהוותה בשנים שלאחר מכן. כתיבת החיבור באה בעקבות בקשת סרף בר, יהודי מאלזס, ממשה מנדלסון לכתוב עדות על אפיים החיובי של היהודים, מנדלסון השיב כי מוטב יהיה כי הוגה לא-יהודי יכתוב על כך והפנה אותו לדוהם. בעקבות פניית סרף בר ומנדלסון, כתב דוהם את המאמר.

במאמר טען דוהם כי אין מניעה כללית שהיהודים יהיו אזרחים טובים במדינה, אלא רק בעיות מקומיות שנבעו בעיקר מהתקנות כנגדם. הוא הוסיף גם שרצוי להשאיר בידיהם את החופש לדון על פי דיניהם, לרבות את הזכות להחרים ולנדות את בני הקהילה לפי הצורך. עם זאת, הסכים עם דעתו של המלך פרידריך הגדול, שאין להרבות יותר מדי את מספרם באוכלוסייה, וקבע שיש צורך לתקן ליקויים רבים במנהגיהם ובתכונותיהם. משה מנדלסון שלא הסכים עם חלק מדבריו של דוהם, התייחס לכך בהקדמתו לספר "לתשועת ישראל" של מנשה בן ישראל שאותה כתב ב-1782.

דוהם ביקר את ראשוני היהדות הרפורמית על כך שזנחו את השפה העברית, וב-1812 פרסם חיבור בשם "דברים אחדים להגנת השפה העברית נגד הרחקתה מתפילת היהודים בפרוסיה". החיבור בא כתגובה לדבריו של דוד פרידלנדר שביקש בתזכיר שהגיש לממשלה "לסלק את העברית מבתי הכנסת".

==קישורים חיצוניים==

* 
* 

== הערות שוליים ==

קטגוריה:גרמנים חברי הבונים החופשיים
קטגוריה:דיפלומטים גרמנים
קטגוריה:סופרים גרמנים
קטגוריה:עידן הנאורות
קטגוריה:בוגרי אוניברסיטת לייפציג
קטגוריה:בוגרי אוניברסיטת גטינגן
קטגוריה:כלכלנים גרמנים
קטגוריה:משפטנים גרמנים
קטגוריה:שגרירים בגרמניה
קטגוריה:חברי האילומינטי
קטגוריה:גרמנים שנולדו ב-1751
קטגוריה:גרמנים שנפטרו ב-1820
Solar Orbiter

גשושית הליוצנטרית (ידוע גם כ-SolO), היא גשושית של סוכנות החלל האירופית ששוגרה לחלל בשנת 2020. היא מיועדת לחקר הליוספירה ורוח השמש. הפרויקט הוא חלק של תוכנית "חזון קוסמי" של הסוכנות האירופית.

==היסטוריה==
הפרויקט אושר בחלק של תוכנית "חזון קוסמי" בשנת 2010 תוך איחוד של 2 הצעות. בהמשך נחתם הסכם עם נאס"א שמגדיר את חלקה בפרויקט. בשנת 2012 נחתם חוזה לייצור הגשושית. מועד ראשוני לשיגור היה 2015 אך הוא נדחה מספר פעמים. השיגור בוצע ב--10 בפברואר 2020 מנמל החלל קייפ קנוורל בעזרת משגר מדגם אטלס 5. ידרשו כ-3.5 שנים ושימוש במקלעת כבידתית ליד כדור הארץ ונגה כדי להגיע למסלול המתוכנן. תחנת קרקע של סוכנות החלל האירופית בארגנטינה אחראית על הקשר עם הגשושית. מרכז הסוכנות בדרמשטדט מנהל את המשימה.

הגשושית מתוכננת לפעילות של 7 שנים עם אפשרות להארכה ל-3 שנים נוספות.

העלות הכוללת של הפרויקט היא כ-1.5 מיליארד $

על הגשושית הותקנו מספר מכשירים:
* SWA - רגש פלזמה. נבנה בבריטניה. ניתוח תוצאות באחריות Mullard Space Science Laboratory בלונדון.
* EPD - רגש התפרצויות אנרגיה. נבנה בספרד. ניתוח תוצאות באחריות אוניברסיטת קיל ואוניברסיטת אלקלה בספרד.
* MAG - מכשיר למדידת שדה מגנטי. נבנה בבריטניה. ניתוח תוצאות באחריות אימפריאל קולג'.
* RPW - מכשיר לביצוע מדידות שונות. נבנה בצרפת. ניתוח תוצאות באחריות מצפה הכוכבים של פריס.
* SPICE - מכשיר לחקר עטרה. נבנה בצרפת. ניתוח תוצאות באחריות מדענים מצרפת, בריטניה וגרמניה.
* STIX - טלסקופ בתחום קרני רנטגן. נבנה בשווייץ. ניתוח תוצאות באחריות מדענים מפולין וגרמניה.
* METIS - מכשיר לחקר עטרה. נבנה באיטליה. ניתוח תוצאות באחריות מדענים מאיטליה וגרמניה.
* SoloHI - מכשיכ למדידת מסה של עטרה. ניתוח תוצאות באחריות מעבדת המחקר של צי ארצות הברית.

מידע ממכשירי הגשושית החלו להתקבל ביולי 2020 ותוך מספר חודשים החלה פעילת סדירה. ממצאים מפורסמים באתר המשימה.

==קישורים חיצוניים==

* [https://esamultimedia.esa.int/docs/science/solar_orbiter_media_kit.pdf סיכום המשימה]

==הערות שוליים==

קטגוריה:תוכנית החלל האירופית
יוקהו

יוקהו (בקוריאנית: 육회; באנגלית: Yukhoe) היא גרסה קוריאנית דומה לסטייק טרטר. בשר בקר נא טחון עם רוטב חריף.

== שיטת הכנה ==
את החלקים השומניים חותכים ומרחיקים מבשר הבקר הנא, ואז טוחנים ומתבלים את הבשר שנשאר.<ref name="dusan"></ref> מוסיפים רוטב סויה, סוכר, מלח, שמן שומשום, בצל, שום, שומשום, פלפל שחור גרוס ואגס נאשי. חלמון ביצה משמש כקישוט, אותו מניחים בקערה נפרדת או על גבי בשר הבקר.

הקוריאנים נוהגים להוסיף גם חלקי פנים של הבקר כמו כבד, כליות ולב. המרכיבים מנוקים היטב ומומלחים, ואז נחתכים לחתיכות קטנות.

== מתכונים ישנים ==
אוסף של מתכוני יוקהו ניתן למצוא בספר הקוריאני Siijsonso (시수전서), שנכתב בסוף המאה התשע-עשרה. מתכון אחד בספר הזה מחייב כבישה של בשר בקר טחון במרינדה המכילה בצל קצוץ, שום, פלפל שחור גרוס, דבש, צנוברים, שומשום, מלח ושמן. ניתן להוסיף למרינדה גם חומץ, יחד עם מעט סוכר ופלפל צ'ילי.<ref></ref>

== קישורים חיצוניים ==

== הערות שוליים ==

קטגוריה:מאכלי בשר
קטגוריה:המטבח הקוריאני
ג'ורג' אבייד

ג'וּרְג' אִלְיַאס אַבְּיַד (בערבית: جورج إلياس أبيض, תעתיק מדויק: ג'ורג' אביץ'; 5 במאי 1880–12 בפברואר 1959) היה שחקן לבנוני-מצרי) אשר פעל במצרים, יושב ראש איגוד השחקנים המצרי הראשון.
== ביוגרפיה ==
אבייד נולד בביירות שבלבנון. עוד בהיותו בלבנון למד טלגרפיה, ובגיל 18 עבר למצרים. הוא עבד בתחנת הרכבת סידי גאבר באלכסנדריה נוכח הכשרתו, ובשעות הפנאי השתתף בהצגות תיאטרון. בשנת 1904 צפה בו הח'דיו עבאס חלמי השני בהצגה פוליטית מתורגמת. הח'דיו התרשם ממשחקו ושלח אותו לפריז ללימודי אמנויות הבמה אצל אז'ן סילבן. אבייד חזר למצרים בשנת 1910 יחד עם להקת שחקנים שהקים על שמו, והחל בהעלאת מחזות בצרפתית. בשנת 1920 יצא לסיבוב הופעות בצפון אפריקה. להקתו של אבייד העלתה על הבמה למעלה מ-130 הצגות מתורגמות ומקור במשך 20 שנה.

אבייד היה מחלוצי הקולנוע במצרים, עת שיחק ב-1932 בסרט המוזיקלי המצרי הראשון, "שיר הלב" (أنشودة الفؤاد, אונשודת אל-פואד).

בשנת 1943 נבחר ליו"ר הראשון של איגוד השחקנים במצרים. הוא לימד במכון לאמנויות הבמה עד למותו ב-1959.

== פילמוגרפיה ==
* "שיר הלב" (1932)
* "ארץ הנילוס" (1946)
* "אני המזרח" (1958)

== קישורים חיצוניים ==

* 
* Cormack, R.  (2023, November 22). [https://oxfordre.com/literature/view/10.1093/acrefore/9780190201098.001.0001/acrefore-9780190201098-e-1304. Pre-1952 Egyptian Drama, Popular Theater, and Cultures of Performance]. Oxford Research Encyclopedia of Literature.

== הערות שוליים ==

קטגוריה:שחקני קולנוע וטלוויזיה מצרים
קטגוריה:שחקני תיאטרון מצרים
קטגוריה:מהגרים מלבנון
קטגוריה:ילידי 1880
קטגוריה:נפטרים ב-1959
ג'ואל פיטר ויתקין

ג'ואל-פיטר ויתקין (אנגלית: Joel-Peter Witkin; נולד ב-13 בספטמבר 1939) הוא צלם אמריקאי.

== ביוגרפיה ==
ויתקין נולד לאב יהודי ולאם קתולית. אחיו התאום, ג'רום ויתקין, הוא צייר נודע. בגיל צעיר היה עד לגירושי הוריו, שנגרמו בעיקר על רקע הבדלי הדת ביניהם. לאחר מכן למד בבית הספר סיינט ססיליה, ואת שנותיו בתיכון עשה בבית הספר גרובר קליבלנד. בשנת 1961 התגייס לצבא ארצות הברית, מתוך כוונה לצלם את המלחמה בוייאטנם, אך בשל סיבות מנהלתיות, לא הגיע לוייאטנם, ועשה את שירותו בפורט הוד, טקסס, כאחראי על מידע לציבור ותמונות מסווגות. את התואר הראשון, בפיסול, עשה בקופר יוניון, ניו יורק (1974) ואת תוארו השני, באמנות, עשה באוניברסית ניו מקסיקו, באלבוקורקי, תוך שוויתר על מלגה שהוצעה לו מאוניברסיטת קולומביה.

=== סגנון עבודתו ===
ויתקין משתמש לצורך עבודתו במצלמת פילם, והוא נוהג לעבוד על התשליל עצמו בעזרת חומרי פיתוח שונים, שריטות על התשלילים ועוד מניפולציות המאפשרות לו להשיג את המראה האסתטי שאליו הוא שואף. הוא מרבה לעסוק במוות, באמצעות צילומי גופות, חלקי גופות ואיברים, אותם הוא מעמיד בסצינות מבוימות בסטודיו שלו. בנוסף, הוא מוכר בזכות צילומי בעלי המום, החריגים ואנשי השוליים. הוא מעדיף לעבוד בשחור לבן על פני עבודה בצבע. בראיון שנערך לקראת תערוכתו בגלריה מנשר בתל אביב, בשנת 2010, סיפר על עבודתו, ובין היתר, על הערכתו לצלמת דיאן ארבוס. כיוון שהחוק בארצות הברית אינו מתיר צילום גופות בשטחה, עיקר עבודתו נעשית בדרום אמריקה, באישור הרשויות במקסיקו ובקולומביה.

=== תערוכות ואוספים ===
עבודותיו של ויתקין הוצגו במוזיאונים וגלריות מהשורה הראשונה בעולם. הוא מיוצג על ידי גלריית ברוס סילברסטיין<ref></ref> בניו יורק, ועבודותיו נמצאות באוספים הקבועים של מוזיאונים רבים, ביניהם: המוזיאון לאמנות מודרנית בניו יורק<ref></ref>, המכון לאמנות של שיקגו, מוזיאון פול גטי<ref></ref> בלוס אנג'לס, ספריית הקונגרס<ref></ref>, מוזיאון וויטני<ref></ref> בניו יורק, מרכז ז'ורז' פומפידו בפריס, מוזיאון ויקטוריה ואלברט בלונדון, ועוד. ויתקין מציג רבות מעבודותיו בדף האינסטגרם שלו.

==קישורים חיצוניים==

==הערות שוליים==

קטגוריה:אמריקאים שנולדו ב-1939
קטגוריה:צלמים אמריקאים
כפר חונה

כפר חונה (בערבית: كفر حونة) הוא כפר בלבנון, צפונית לנהר הליטני בנפת ג'זין. בכפר מתגוררים כ-3,000 תושבים: נוצרים קתולים יוונים ומוסלמים שיעים.

==גאוגרפיה==
כפר חונה נמצא בגובה 1,100 עד 1,400 מטרים מעל פני הים, צפונית לנהר הליטני. הוא נמצא במרחק 20 קילומטר מצידון, 40 קילומטר מביירות וכ-22 קילומטר מהגבול עם ישראל.

==היסטוריה==
מעט מאוד ידוע על ההיסטוריה של הכפר. בשנת 1838 ציין המיסיונר האמריקאי שהשתקע בלבנון, עלי סמית, שהכפר ממוקם בסמיכות לאזור א-תופאח.

==שם==
על פי המסורת המקומית, שם הכפר מגיע מארמית ושמו המקורי הוא "כפר אחונא", שמשמעו "כפר האחים הקטנים".

==הערות שוליים==

קטגוריה:לבנון: יישובים
סאן-פולן (גבינה)

סאן-פולן (בצרפתית: Saint-paulin) היא גבינה המוגדרת בחקיקה כגבינה דחוסה לא מבושלת למחצה, העשויה מחלב פרה, המשקל הממוצע של כיכר הוא 2 ק"ג.

== צרפת ==
=== ייצור ===
הגבינה יוצרה במקור על ידי הנזירים הטראפיסטים של סאן-פולן, היא מיוצרת היום באופן תעשייתי על פני אזורים נרחבים מאוד כולל נורמנדי, ברטאן, לורן, ונור-פה דה קאלה. היא מיוצרת גם בקוויבק.

הצפון היה ונשאר מבחינה היסטורית האזור המרכזי של ייצור וצריכה של גבינת סאן פולן במשך 100 שנים. כיום מדובר בעיקר בחקלאים שמייצרים מחלב גולמי (לא מפוסטר) ומעדנים את הדרך המיושנת של הייצור. עם זאת, לגבינה הזו יש גם מוניטין תעשייתי.

=== תצרוכת ===
הגבינה מיוצרת לאורך כל השנה ונצרכת באותה צורה. לעיתים ניתן להשוות אותה לפור סאלו.<ref>[http://www.alimentation-france.com/aliments/laitages/fromages-saint-paulin.html Le Saint-paulin].</ref>

נראה שהקליפה הצהובה-כתומה של הגבינה לפעמים אכילה ולפעמים בלתי אכילה בהתאם למקרה. זו של גבינה אותנטית אכילה על פי רוב. זו של גבינות אחרות (תעשייתיות או מחוץ לצרפת) לא אכילות לרוב.

== קוויבק ==
=== ייצור ===
זוהי גבינה תעשייתית המעובדת על ידי מפעל גבינות "דמאפרו בסאן-דמאס.<ref>[http://www.fromagesdici.com/repertoire/st-paulin-damafro Le saint-paulin Damafro].</ref> היא מיוצרת גם על ידי מפעל הגבינות OKA ומתיישנת במרתפים המקוריים של מנזר.

== קישורים חיצוניים ==

* [https://www.fromagesdici.com/fr/fromages/famille/saint-paulin-dici אתר גבינות סאן פולן]
* [http://www.ac-nancy-metz.fr/enseign/svt/eleve/prodelev/Ensaia/stpaul.html ייצור של סאן-פולן] : מאמר באתר בית הספר ENSAIA
== הערות שוליים ==

קטגוריה:גבינות צרפתיות
קטגוריה:גבינות קשות
ריצ'רד רמפטון

ריצ'רד רמפטון (באנגלית: Richard Rampton; 8 בינואר 1941 - 23 בדצמבר 2023) היה עורך דין בריטי שהתמחה בתביעות לשון הרע. הוא היה מעורב בכמה מקרים מתוקשרים, בהם התיק אירווינג נגד ליפשטדט וספרי פינגווין, שם הגן על דברה ליפשטדט וספרי פינגווין נגד דייוויד אירווינג.<ref></ref>

== ביוגרפיה ==
רמפטון נולד בנוריץ' ב-8 בינואר 1941, בנם הבכור של איש העסקים והפילנתרופ טוני רמפטון ואשתו ג'ואן (לבית שאנקס). הוא התחנך בבית הספר בריאנסטון וקרא קלאסיקות בקווינס קולג', אוקספורד .

== קריירה ==
ריצ'רד רמפטון התקבל ללשכת עורכי הדין בנובמבר 1965 (אינר טמפל) ומונה ל-QC ( יועץ המלכה) בשנת 1987.

בתיק אירווינג נגד ספרי פינגווין וליפשטדט, הוא ייצג את דבורה ליפשטדט ואת המו"ל שלה נגד האשמות שווא של הוצאת דיבה לאחר שטענה כי אירווינג מכחיש שואה בספרה "הכחשת השואה" משנת 1993. סרט אודות המשפט הכחשה הוקרן לראשונה בשנת 2016, בו גילם את רמפטון, השחקן טום וילקינסון.

רמפטון גם ייצגה את חברת מקדונלד'ס בתיק מק'ליבל, שם תבעה החברה שני חברים בקבוצת הקמפיין הסביבתי של גרינפיס בלונדון.<ref></ref>

המקרים המוקדמים יותר של רמפטון כוללים את אנדרו ניל (עורך הסאנדיי טיימס) נגד פרגרין וורסטהורן, לורד אלדינגטון נגד הרוזן ניקולאי טולסטוי וג'יליאן טיילפורת' נגד ניוז אוף דה וורלד. הוא גם ייצג בהצלחה את הפוליטיקאי ג'ורג' גאלווי נגד ה"דיילי טלגרף" בשל האשמות שלקח 375,000 ליש"ט מהמשטר העיראקי של סדאם חוסיין. הוא ייצג את Associated Newspapers Group plc ב־Lucas-Box v News Group Newspapers Ltd; Lucas-Box נגד Associated Newspapers Group plc ואחרים. מקרה זה הוליד את "משמעות לוקאס-בוקס" לפיה על פי פרקטיקה מודרנית של לשון הרע, בו נאשם חייב לפרט בכתב בתיק הנידון את המשמעות ההשמצה שהוא/היא מבקשים להוכיח כנכונה מהותית.<ref>[1986] 1 WLR 147).</ref> <ref></ref>

== חיים אישיים ==
רמפטון התחתן עם אהובת נעוריו קרולין קלארק ב-1963. נולדו להם שני בנים ובת אחת. <ref>[https://www.theguardian.com/law/2024/jan/01/richard-rampton-obituary Richard Rampton obituary, Owen Bowcott, The Guardian, published 1 January 2024]</ref>

רמפטון מת ב-23 בדצמבר 2023, בגיל 82. <ref></ref>

== הערות שוליים ==

קטגוריה:בוגרי אוניברסיטת קיימברידג'
קטגוריה:עורכי דין בריטים
קטגוריה:בריטים שנולדו ב-1941
קטגוריה:בריטים שנפטרו ב-2023
פור סאלו (גבינה)

גבינת פּור סאלוּ (בצרפתית: Port Salut) היא גבינת חלב פרה מפוסטרת, רכה למחצה מפיי דה לה לואר, צרפת, עם קליפה בצבע תפוז ייחודית ועם טעם עדין. הגבינה מיוצרת בגלגלים (כיכרות) של כ-23&nbsp;ס"מ בקוטר, במשקל של כ-2 ק"ג כל גלגל גבינה.
== מאפיינים ==

על אף שלפור סאלו יש טעם עדין, לפעמים יש לו ריח חזק מכיוון שזו גבינה בוגרת. הריח מתגבר ככל שהגבינה מתיישנת זמן רב יותר, אך זה לא משפיע על הטעם שלה. ניתן לשמור אותה בקירור ועדיף לאכול אותה תוך שבועיים מהפתיחה.

הגבינה פותחה על ידי נזירים טראפיסטים במהלך המאה ה-19 ב"מנזר פור-דו-סאלו" באַנטרַאם .<ref></ref> הנזירים, שרבים מהם עזבו את צרפת במהלך המהפכה הצרפתית של 1789, למדו כישורי ייצור גבינה כדי לפרנס את עצמם בחו"ל, והחזירו את המיומנויות הללו עם שובם לאחר הרסטורציה הצרפתית. שמה של החברה שלהם הייתה, "Société Anonyme des Fermiers Réunis (S.A.F.R.)", הפך מאוחר יותר לסימן המסחרי הרשום שלהם, ועדיין מודפס על גלגלי גבינת פור סאלו.

== הפצה ==
בשנת 1873 הגיע ראש המנזר להסכם עם מוכר גבינה פריזאי שהעניק זכויות הפצה בלעדיות ועד מהרה החלו רכישות הגבינה לגדול. המנזר ביקש הגנה מסחרית, ובסופו של דבר מכר את הזכויות לקבוצת בל ב-1950.<ref></ref> הגבינה מיוצרת כעת במפעל, כאשר הקליפה החלקה האופיינית כעת היא תוצאה של עטיפה מצופה פלסטיק.<ref></ref> כאשר עשויה משעווה, הקליפה עשויה להיות אכילה, אך עלולה לגרוע מטעם הגבינה.

גבינת פור סאלו בעבודת יד או גבינת "אנטראם" עדיין מיוצרת על ידי מנזרים שונים ברחבי האזור הכפרי הצרפתי.

== לקריאה נוספת ==
* גבינת יין פורט
* רשימת גבינות
* רשימת גבינות צרפתיות
* גבינת טראפיסטה

==קישורים חיצוניים==

* 
== הערות שוליים ==

קטגוריה:גבינות צרפתיות
עד סוף הקיץ (שיר)

"עד סוף הקיץ" הוא שיר שנכתב על ידי הפזמונאי אהוד מנור והולחן על ידי מישה סגל. את השיר שנכתב עבור הסרט שתי דפיקות לב ביצע המוזיקאי אלי מגן.

== אודות השיר ותוכנו ==
את השיר נכתב על ידי אהוד מנור והולחן על ידי מישה סגל לסרטו של שמואל אימברמן, ״שתי דפיקות לב״. השיר הוא שיר כמיהה לאהבה, המתרחשת בין זוג באמצע הרחוב. מנור סיפר על השיר:

עם יציאתו הושמע השיר רבות. לשיר קיימות כ־69 גרסאות המופיעים בעשרות תקליטים. ידועים הביצועים ה של חוה אלברשטיין, אריק סיני, ערן צור ודני ליטני. בביצוע של אלי מגן יש שני בתים בשיר שהוקלט ואילו זה של חוה אלברשטיין יש שלושה. בשיר המקורי היו שלושה בתים, הוכנסו רק שניים מפאת אורכו. <ref></ref><ref></ref>

השורה מתוך השיר הייתה אהובה על מנור במיוחד.<ref></ref>

השיר צעד במצעדי הפזמונים השבועיים של הגל הקל מה-29 במאי 1972 במשך 12 שבועות ובשיאו הגיע למקום הראשון. במצעד השנתי בעברי לשנת תשל"ב <small>(1972)</small> של התחנה דורג השיר במקום השישי.<ref></ref>

== קישורים חיצוניים ==
* 

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירי אהבה בעברית
קטגוריה:שירים מסרטי קולנוע
צפלינאי

צפלינאי עם רוטב
צפלינאי (בליטאית: Cepelinai או Didžkukuliai;<ref name="Jacob Ashkenazi 2014 p. 793"></ref> מילולית "צפלינים" ביחיד : Cepelinas) הם כופתאות תפוחי אדמה העשויות מתפוחי אדמה מגוררים.

== מאפיינים ==
הכופתאות ממולאות בבשר טחון, גבינת קווארק יבשה או פטריות. המאכל מתואר כמאכל לאומי של ליטא,<ref name="Albala 2011 p. 3-PA226"></ref><ref name="McLachlan 2008 p. 61"></ref> והוא מוגש בדרך כלל כמנה עיקרית.<ref name="Jacob Ashkenazi 2014 p. 793" />

השם צפלינאי מגיע מצורת הכופתאות הדומה לספינת אוויר צפלין. צפלינאי הם בדרך כלל בסביבות 20-10&nbsp;ס"מ באורך, אם כי הגודל תלוי היכן הם מיוצרים. לפי החלוקה מנהלית של ליטא במחוזות המערביים שלה צפלינאי מיוצרים יותר מאשר במזרח. בזאמוט צפלינאי נקראים צפלינה (cepelinā).

== הכנה ==
לאחר הרתיחה, הצפלנאי מוגשים לרוב עם רוטב שמנת חמוצה וחתיכות בייקון או גלדי שומן חזיר.

באזור Suwałki, Podlachia, Warmia ו-Masuria המאכל ידוע בשם kartacz (בפולנית מילולית: "זריקת ענבים"). המאכל הוא חלק גם מהמטבח של צפון מזרח פולין.

מנות דומות כוללות פיזי פולני, קרופקאקה שוודית, פוטן ראפה אקדיאני, ראספבול נורווגי, Kartoffelklöße גרמני ו-Canederli איטלקי.

== גלריה ==
<gallery widths="200px" heights="150px">
קובץ:Cepelinai_2,_Vilnius,_Lithuania_-_Diliff.jpg|טקסט=Cepelinai with ground meat cut open|צפלינאי עם בשר טחון חתוך פתוח
קובץ:Karmėlavos_Cepelinas.JPG|טקסט=Large cepelinas served with spirgai|צפלינאי גדולים מוגשות עםספירגאי
</gallery>

== לקריאה נוספת ==
* בא-וואן

== קישורים חיצוניים ==

* [https://web.archive.org/web/20080512164015/http://ausis.gf.vu.lt/eka/food/potatoes.html מנות תפוחי אדמה של ליטא]
== הערות שוליים ==

קטגוריה:מאכלים לאומיים
קטגוריה:כופתאות
קטגוריה:מאכלי תפוח אדמה
קטגוריה:המטבח הפולני
קטגוריה:המטבח הליטאי
נחל אברך

נחל אברך הוא נחל אכזב במערב השומרון. אורכו כ־10.5 קילומטרים.

== תוואי הנחל ==
מוצא הנחל ממוקם בגובה של כ־230 מטרים מעל פני הים, בין הכפרים הפלסטיניים כפר סור וא-ראס, בסמוך ממערב לכביש 574 בתחומי הרשות הפלסטינית. כיוון הזרימה של הנחל הוא מערבה. הנחל עובר מתחת לגדר ההפרדה וזורם מצפון למושב סלעית, במקביל לכביש 5533. לאחר מכן הוא חוצה את הקו הירוק ונכנס לחלקה הדרומי של העיר טייבה, בשרון. לקראת סופו עובר הנחל מתחת לכביש 444 ולכביש 6, ואז פונה צפונה ונשפך, בגובה של כ־40 מטרים מעל פני הים, לנחל אלכסנדר.

אברך
קטגוריה:השרון: גאוגרפיה
ריבת חמוציות אדומות

טוסט]]
ריבת חמוציות אדומות (באנגלית: Lingonberry jam) היא מרכיב עיקרי במטבח הצפון אירופאי ופופולרית מאוד במרכז ובמזרח אירופה. חמוציות אדומות-לינגונברי (Vaccinium vitis-idaea) גדלים על שיח ירוק קצר בטונדרה הארקטית ברחבי חצי הכדור הצפוני מאירואסיה ועד אמריקה הצפונית.<ref name="Hall"></ref> <ref></ref>

== היסטוריה ==
טמפרה]]
בשוודיה, מוכרים את החמוציות האדומות כריבה וכמיץ, וכמרכיב מרכזי במנות ובקינוחים. ניתן להגיש ריבת חמוציות אדומות עם מנות בשר, כגון קציצות, נזיד בקר או מנות כבד (כגון maksalatiko); באופן אזורי, הוא מוגש עם הרינג מטוגן. מאכלים מסורתיים כמו kroppkakor, pitepalt, לביבת תפוחי אדמה, חביתית תרד, כרוב ממולא, ופודינג שחור משולבים גם הם עם חמוציות אדומות. ניתן לשלב את הריבה גם עם דייסת שיבולת שועל (לפעמים יחד עם קינמון), פירה וכמה קינוחים.<ref></ref>

== הרכב ==
ריבת חמוציות אדומות משובחת מוכנה עם פירות יער, סוכר ולפעמים עם כמות קטנה של מים. סוגי ריבה זולים יותר ניתן לדלל בתפוחים. חמוציות אדומות ממותקות מכינים טרי רק על ידי ערבוב פירות היער וסוכר, ללא רתיחה. בגלל החומצה הבנזואית שנמצאת בכמויות גבוהות בחמוציות האדומות וכך הגרגרים נשמרים היטב ללא שימור.<ref></ref> <ref></ref>

== לקריאה נוספת ==
* רשימת ממרחים

== קישורים חיצוניים ==

* [https://nordicdiner.net/lingonberry-jam/ ריבת לינגונברי] (Nordicdiner)

== הערות שוליים ==

קטגוריה:המטבח הליטאי
קטגוריה:המטבח האסטוני
קטגוריה:המטבח הפיני
קטגוריה:המטבח הדני
קטגוריה:המטבח הנורווגי
קטגוריה:המטבח השוודי
סיון ששון

סיוון ששון (נולדה ב-15 במאי 1976) היא שחקנית, ומנחה ישראלית. למדה משחק בסטודיו למשחק ניסן נתיב.

== ביוגרפיה ==
בשנת 1999 שיחקה בסדרת הטלוויזיה ״פאזל״ בתור אסיסטנטית.

בשנת 2001 שיחקה בסדרת הדרמה ״טירונות״ ששודרה בערוץ 2 תחת זכיינית השידור רשת גילמה את הגר.

בשנים 2002-2003 הנחתה בערוץ הילדים.

בשנת 2003 שיחקה בסדרה "לחיי הערבה", אשר הייתה פרודיה על הטלנובלה "לחיי האהבה" בתפקיד מנוחה צירלר. באותה השנה שיחקה גם בסדרת המערכונים "ברוכים הבאים לבית ספר חגבים" באותה השנה גם שיחקה בתפקיד אורח בעונה הראשונה של הסדרה הקומית ״הפיג'מות״ בתפקיד מיכל מנהלת אולם אירועים ובתפקיד עצמה בסוף העונה הראשונה בפרק האחרון שנקראה ״הפרק שהכי אהבתי״. שלושת הסדרות האלו ששודרו בערוץ הילדים.

בשנת 2004 שיחקה בסדרת הדרמה ״מיכאלה״ ששודרה בחברת הכבלים של HOT גילמה את זוהר קידר. באותה השנה שיחקה בסרט ״ללכת על המים״ בתפקיד מדריכת נשק. באותה השנה גם התארחה בעונה השלישית של ״הפיג'מות״ בפרק שנקרא ״דברים שרציתי לומר״. 

בשנת 2005 הנחתה את השעשועון ״כמה כמה״. באותה השנה שיחקה גם בפרק האיחוד של הסדרה הקומית ״קרובים קרובים״ שנקרא ״המצב צב״ גילמה את גליה.

בשנת 2008 שיחקה בסדרת הדרמה ״אולי הפעם״ ששודרה בערוץ Yes קולנוע ישראלי.

בשנת 2011 השתתפה בהצגה "כי בנו בחרת״ בתור שירה בתו הבכורה של אברהם. שיחקה לצד שמיל בן ארי, נגה שחר, תומר בן-דוד, ערן פרץ, יואב דונט, עפר שכטר, דורון עמית, ואורי אברהמי.

בשנת 2012 שיחקה בפרק הראשון של העונה השלישית של הסדרה הקומית ״כאן גרים בכיף״ ששודרה בערוץ עשר שיחקה בתפקיד ריקי בן הרוש. באותה השנה הופיעה בהצגה "האהוב" בלונדון של בעלה הבמאי אמיר ניזאר זועבי.

בשנת 2015 דיבבה בסרט ״סינדרלה״.

== חיים אישיים ==
סיון ששון נשואה לבמאי אמיר ניזאר זועבי.

== קישורים חיצוניים ==

* 
* 
* 

קטגוריה:שחקניות ישראליות
קטגוריה:בוגרות הסטודיו למשחק ניסן נתיב
קטגוריה:מנחות ערוץ הילדים
קטגוריה:מדבבות ישראליות
קטגוריה:ישראליות שנולדו ב-1976
אוסטריה באירוויזיון 1977

אוסטריה השתתפה באירוויזיון 1977, שהתקיים בלונדון שב, עם השיר "Boom Boom Boomerang" בביצוע להקת שמטרלינגה. זוהי הייתה השתתפותה ה-16 של המדינה בתחרות הזמר של האירוויזיון.

== רקע ==
קדם לאירוויזיון 1977 השתתפה אוסטריה 15 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie". אל המקום האחרון הגיעה שלוש פעמים שונות: בשנת 1957 עם השיר "" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ. אוסטריה נעדרה מהתחרות בשנים 1969–1970 ו-1973–1975.

== לפני האירוויזיון ==
תאגיד השידור האוסטרי בחר באופן פנימי את להקת שמטרלינגה לייצוג המדינה באירוע האירוויזיון הקרוב. שירה, "Boom Boom Boomerang", יצא לאור בהמשך שנת 1977. הוא נחשב באותה עת לאחד מהשירים הפרובוקטיביים הראשונים באירוויזיון: ברוב הפעמים מילותיו לא הכילו משמעות כלשהי.

== באירוויזיון ==
המהדורה ה-22 של האירוויזיון התקיימה בלונדון שב, והורכבה משמונה עשרה מדינות משתתפות שהופיעו בערב אחד ב-7 במאי 1977. על פי סדר ההופעות, שובצה אוסטריה כמדינה הרביעית, לפני אניטה סקורגן הנורווגית ואחרי הדי לסטר ההולנדית. עם תום ספירת הקולות דורגה אוסטריה במקום ה-17 עם 11 נקודות. בעת ההופעה עצמה על בימת התחרות הפנו חברי הלהקה את גבם לקהל והורידו את מכנסיהם.

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:אוסטריה באירוויזיון
קטגוריה:מדינות באירוויזיון 1977
יום הזיכרון לרצח העם הארמני

יום הזיכרון לרצח העם הארמני הוא יום זיכרון שנתי ב-24 באפריל, לזכר רצח העם הארמני בשנים 1915–1918 ולזכר רצח כ-1.5 מיליון ארמנים על ידי העות'מאנים, על ידי סדרה של מעשי טבח, הרעבה, וצעדות מוות, שלוו גם במעשי אונס רבים ושעבוד מיני.
בירוואן, בירת ארמניה, צועדים מאות אלפי אנשים אל אנדרטת רצח העם ציסנרקאברד כדי להניח פרחים על הלהבה הנצחית. יום זה נקרא גם "יום הקדושים הארמנים".

24 באפריל, הוא התאריך שבו נעצרו ונרצחו בשנת 1915 כ-250 אינטלקטואלים ומנהיגים ארמנים בבירה איסטנבול בידי ממשלת הטורקים הצעירים. בתאריך זה מציינים הארמנים את יום השנה לרצח העם.

ב-24 באפריל 1965, יום השנה ה-50 לאחר רצח העם, התקיימו ההפגנות המוניות בירוואן ברפובליקה הסובייטית הסוציאליסטית הארמנית, שהייתה אז חלק מברית המועצות. בהפגנה השתתפו כ-100,000 איש, שהפגינו במשך 24 שעות מול בניין האופרה של ירוואן (Yerevan Opera Theater) בדרישה שהשלטון הסובייטי יכיר ברצח העם הארמני, ובדרישה להקמת אתר זיכרון בעיר הבירה ירוואן שינציח את זכר הקורבנות. בעקבות ההפגנות החליט הקרמלין, בשיתוף שלטונות ארמניה ואנשי הכנסייה הארמנית, להקים אתר הנצחה. הפגנות אלה נחשבות תחילת ההתעוררות הציבורית הראשונה של התודעה הארמנית בארמניה הסובייטית, ולתחילת מאבקו של העם הארמני בדרישה להכרה של אומות העולם ברצח העם.

ב-1965 ערכה הקהילה הארמנית בישראל טקס פומבי ראשון, ביפו, לציון יום הזיכרון לנספים. מאז 1972 הקהילה הארמנית בישראל מציינת את יום הזיכרון ברובע הארמני בירושלים.

==ראו גם==
* הכחשת רצח העם הארמני
* המוזיאון לרצח העם הארמני

==קישורים חיצוניים==

==הערות שוליים==

קטגוריה:רצח העם הארמני
קטגוריה:ימי זיכרון
קטגוריה:אירועים בחודש אפריל
אנדראס קארו

אנדראס קארו (ביוונית: Ανδρέας Καρώ נולד ב-9 בספטמבר 1996 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת מכבי פתח תקווה מליגת העל הישראלית ובנבחרת קפריסין.

== קריירת מועדונים ==
קארו גדל במחלקת הנוער של נוטינגהאם פורסט. הוא החל את הקריירה המקצוענית שלו בקבוצות אפולון לימסול, נאה סלמיס פמגוסטה ופאפוס מליגת העל הקפריסאית.

ב-12 ביולי 2019 חתם קארו בלאציו מהסרייה א'. ב-19 ביולי הושאל לסלרניטנה מהסרייה ב'. הוא שיחק במועדון במשך עונה וחצי, בהן ערך 30 הופעות ליגה והבקיע שער אחד.

ב-30 בינואר 2021 חתם במאריטימו מליגת העל הפורטוגלית. ב-5 בפברואר ערך את הופעת הבכורה שלו במועדון, בהפסד 2-0 לספורטינג ליסבון במסגרת המחזור ה-17 בליגה לעונת . הוא ערך תשע הופעות ליגה במדי המועדון.

ב-9 ביוני 2021 חתם קארו באפואל ניקוסיה מליגת העל הקפריסאית. הוא שיחק במועדון במשך שתי עונות, בהן ערך 53 הופעות ליגה והבקיע חמישה שערים.

ב-7 ביוני 2023 חתם קארו ב-OFI כרתים מליגת העל היוונית. ב-20 באוגוסט ערך את הופעת הבכורה שלו במועדון, בניצחון 3-2 על אריס סלוניקי במסגרת המחזור הראשון בליגה לעונת . הוא ערך 13 הופעות ליגה במדי המועדון.

ב-1 בפברואר 2024 חתם במכבי פתח תקווה מליגת העל הישראלית.

== קריירה בינלאומית ==
ב-16 בנובמבר 2019 ערך קארו את הופעת הבכורה שלו בנבחרת קפריסין, בהפסד 2-1 לנבחרת סקוטלנד במסגרת מוקדמות יורו 2020. ב-28 במרץ 2023 הבקיע את שער הבכורה שלו בנבחרת, בתיקו 2-2 נגד נבחרת ארמניה במשחק ידידות.

== תארים ==
;אפולון לימסול
* הגביע הקפריסאי: 2016/2017

;מכבי פתח תקווה
* גביע המדינה: 2023/2024
* סגנות אלוף האלופים: 2024

== קישורים חיצוניים ==

== הערות שוליים ==

קטגוריה:כדורגלנים קפריסאים
קטגוריה:בלמי כדורגל קפריסאים
קטגוריה:ניקוסיה: כדורגלנים
קטגוריה:כדורגלני נוטינגהאם פורסט
קטגוריה:כדורגלני אפולון לימסול
קטגוריה:כדורגלני נאה סלמיס פמגוסטה
קטגוריה:כדורגלני פאפוס
קטגוריה:כדורגלני לאציו
קטגוריה:כדורגלני סלרניטנה
קטגוריה:כדורגלני מאריטימו
קטגוריה:כדורגלני אפואל ניקוסיה
קטגוריה:כדורגלני OFI כרתים
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:כדורגלני נבחרת קפריסין
קטגוריה:ספורטאים זרים באנגליה
קטגוריה:ספורטאים זרים באיטליה
קטגוריה:ספורטאים זרים בפורטוגל
קטגוריה:ספורטאים זרים ביוון
קטגוריה:קפריסאים שנולדו ב-1996
תוכנית אטלנטיס

תוכנית אטלנטיס הייתה תוכנית של צה"ל להצפת מנהרות טרור של ארגון הטרור חמאס במהלך מלחמת חרבות ברזל.

== רקע ==

בעקבות המתקפה פתחה ישראל במלחמת חרבות ברזל למיטוט שלטון חמאס והשבת החטופים. כחלק מהמלחמה פתחה ישראל במבצע אטלנטיס להצפת מנהרות הטרור של חמאס שהיוו חלק גדול ממערך התקיפה וההגנה של חמאס.

== התוכנית ==
ב-30 בינואר 2024 פרסם דובר צה"ל כי במהלך מלחמת חרבות ברזל צה"ל מנטרל תשתיות טרור תת-קרקעיות ברצועה באמצעות הזרמת מים בספיקה גבוהה למנהרות של חמאס ברצועה, וזאת לאחר שצוותי ההנדסה ערכו ניתוח של מאפייני הקרקע ומערכת המים באזור, בין היתר כדי לוודא שלא תיפגע האפשרות להשתמש במי התהום באזור בעקבות הפעולה.<ref></ref><ref></ref>

על פי העיתון וול סטריט ג'ורנל, גורמים ישראלים ואמריקנים מעריכים כי ייתכן ש-80% ממערכת המנהרות של חמאס נותרה בשלמותה, והניסיון להציפן במי ים לא נשא פירות כפי המצופה.<ref></ref> עוד פורסם בעיתון זה כי ישראל החלה בהצפת המנהרות בסוף 2023, וכי בצפון רצועת עזה הותקנו משאבות השואבות מים מהים התיכון לתוך המנהרות, ואילו בינואר 2024 הותקנה משאבה באזור ח'אן יונס ששואבת מים מישראל. עוד דווח שם מפי גורמים אמריקאים וישראליים כי הכוחות נתקלו במחסומים לא צפויים שהאטו או עצרו לחלוטין את זרימת המים.<ref></ref>

== קישורים חיצוניים ==
* 
* 

== הערות שוליים ==

קטגוריה:מלחמת חרבות ברזל
קטגוריה:לוחמת מנהרות בסכסוך הישראלי-ערבי
ספרינגטיים

ספרינגטיים (בגרמנית: Springtime) הייתה להקה אוסטרית.

== היסטוריה ==
חברי הלהקה היו נורברט ניידרמאייר, ולטר מרקל וגרהארד מרקל. ספרינגטיים הוקמה בשנת 1977, וב-1978 נבחרה על ידי תאגיד השידור האוסטרי לייצג את המדינה באירוויזיון 1978, שהתקיים בפריז שבצרפת. שירה לאירוע, "Mrs. Caroline Robinson" יצא לאור בהמשך השנה. לבסוף, היא דורגה במקום ה-15 עם 14 נקודות בלבד.

ניידרמאייר ייצג את אוסטריה גם באירוויזיון 1972, כשהיה חבר בלהקת מיילסטונס. שירה, "Falter im Wind", הגיע למקום החמישי עם מאה נקודות.

== קישורים חיצוניים ==

== הערות שוליים ==

קטגוריה:להקות אוסטריות
קטגוריה:משתתפי אירוויזיון 1978
קטגוריה:נציגי אוסטריה באירוויזיון
יניב לוי

יניב לוי (נולד ב-14 בפברואר 1976) הוא שחקן תיאטרון וטלוויזיה ישראלי. בוגר הסטודיו למשחק של יורם לוינשטיין וזוכה במלגת הצטיינות בלימודים.

== ביוגרפיה ==
לוי הוא בוגר הסטודיו למשחק של יורם לוינשטיין בשנים 2000-2003. זכה במלגת הצטיינות בלימודים בשנים 2002–2003.
בשנת 2003 שיחק בפרק הראשון של סדרת הדרמה "משחק החיים" ששודרה ב-HOT שיחק בתור שחקן באודישן.

בשנת 2004 שיחק בסדרת הדרמה "מיכאלה" ששודרה ב-HOT גילם את יובל אקריש.

בשנת 2005 שיחק בכמה פרקים בודדים בתפקיד קטן בסדרת הדרמה "טלנובלה בע"מ" ששודרה ב-HOT בתפקיד משוגע בבית משוגעים שרננה הייתה בו כשניסתה להתאבד.

בשנת 2006 גילם כתב באחד הפרקים של סדרת הדרמה "האלופה" ששודרה ב-HOT.

בשנת 2011 שיחק בסדרה הקומית "השועלים" בתפקיד רחמים באותה השנה גילם גם אבישי בן בסט בסדרה הקומית "בנות הזהב" ששודרה בערוץ עשר.

בשנת 2015 השתתף באחד הפרקים בסדרת הפעולה "המדרשה" ששודרה בערוץ 2 גילם טרמפיסט.

בשנת 2017 השתתף באחד הפרקים של סדרת הדרמה "מתים לרגע" ששודרה ב-HOT שיחק בתפקיד אודי.

בשנת 2018 גילם את אבינועם בסדרה "האחיות המוצלחות שלי" ששודרה ב-Yes. באותה השנה השתתף גם בסדרה "חטיפה: קו 300" גילם את קובי פרומר.

בשנת 2019 שיחק בסדרת דרמת המתח "בתולות" ששודרה ב-HOT בתור פקח. באותה השנה גם שיחק בסדרה הקומית "שב"ס" בערוץ כאן 11 בתפקיד שר.

בשנת 2020 גילם את סמי בסדרה הדרמה הקומית "רון" ששודרה ב-Yes. באותה השנה גם שיחק בסרט הטלוויזיה דוקו-דרמה "ענת אלימלך: הילדה הכי יפה בירושלים".

בשנת 2021 שיחק בסדרה "פגע וברח" בתפקיד שאול מנדל.

בשנת 2022 השתתף בסדרת הטלוויזיה "מי שמע על חווה ונאווה" בתור שומר.

בשנת 2023 גילם את מאיר בסדרת הטלוויזיה "אלף" ששודרה ב-Yes.

בשנת 2024 גילם את קוליש בסדרה "האחיין שלי בנץ" ששודרה בערוצים כאן חינוכית וכאן 11.

==קריירה בתיאטרון==
לוי משחק גם בהצגות רבות, בהן בתיאטרון בית ליסין.
הוא שיחק בהצגות פילומנה, "מייק", "חלום של לילה בלב קיץ", "תמונות יפואיות", ו"בעלת הבית". כמו כן גם בהצגות הילדים "המלאך", "הקוסם מארץ עוץ".
לוי הוא גם מוזיקאי שהלחין ועיבד מוזיקה להפקות בעל זבוב, "אוזו ומוזו" ו"סיפור אהבה ארץ ישראלי".

== קישורים חיצוניים ==

* [https://cinemaofisrael.co.il/יניב-לוי/ יניב לוי] באתר ספר הקולנוע הישראלי
* לילך גביש, [https://www.habama.co.il/Pages/Description.aspx?ArticleId=13760&Subj=1&Area=1 זיכרונות מהמכולת], אתר הבמה, 15 בדצמבר 2010
* [https://www.lessin.co.il/talent/יניב-לוי/ יניב לוי] באתר בית ליסין

קטגוריה:שחקנים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1976
נחש בירית מערבי

נחש בירית מערבי (שם מדעי: Thamnophis elegans) הוא מין של נחש ממשפחה הזעמניים אשר חי לאורך מערב אמריקה הצפונית, בין קנדה וארצות הברית. ידועים 5–6 תת-מינים מוכרים שלו. זהו אחד הנחשים הצפוניים בעולם.

==תיאור==
זהו נחש בינוני באורך של 46 עד 104 ס"מ בקירוב והוא בעל פס גבי צהוב, כתום בהיר או לבן כששני פסים מצידיו בולטים באותו צבע. כמה מהפרטים בעלי כתמים אדומים או שחורים ביניהם. בדומה לשאר נחשי הבירית הם בעלי רוק המכיל ארס חלש יחסית וקל מכדי לפגוע באנשים, אך קטלני לטרפו מאחר שהוא יכול לגרום לתמיסת שרירים ואף לאנשים הוא יכול לגרום בצקת מקומית. בנוסף הנחש מתפתל בחיבוק חונק של טרפו.

הנחש מצוי בטבע במגוון רחב של אזורים ביניהם בערבות, יערות מחטניים ויערות אחרים, בהרים עד לגובה 3,962 מטרים וחלק מהנחשים מצויים באיים ולמדו לשחות בים. בנוסף האוכלוסיות של האגן הגדול והרי הרוקי הם אמפיביים. הנחש ניזון בהתאם לאורח חייו כאשר האוכלוסיות היבשתיות יותר ניזונים מטרף יבשתי כמו תולעים, חרקים, חלזונות ועוד רכיכות, דו-חיים, זוחלים אחרים וצעירי מכרסמים. האוכלוסיות האמפיביות ניזונות יותר מצפרדעים, טריטונים, דגים קטנים, תולעים ועלוקות ומעוד מזונות המצויים במים.

===תת-מינים===
ישנם 6 תת-מינים של הנחש, אם כי חלקם נתונים במחלוקת:
* Thamnophis elegans arizonae
* Thamnophis elegans elegans
* Thamnophis elegans hueyi
* Thamnophis elegans terrestris
* Thamnophis elegans vagrans
* Thamnophis elegans vascotanneri

==קישורים חיצוניים==

==הערות שוליים==

קטגוריה:טקסונים שתוארו בידי שארל פרדריק ז'ראר
קטגוריה:נחשי מים
קטגוריה:קנדה: זוחלים
קטגוריה:ארצות הברית: זוחלים
קטגוריה:בעלי חיים שתוארו ב-1853